ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

....ต้นกล้า
“ถ้ามีความคิดต่าง อย่ามัวแต่ยืนอยู่ในแถวเหมือนพวกลูกแกะ” วาทะเด็ดของ สตีฟ จ็อบส์ 
qq...ว้าว แอบซุ่มศึกษากระบวนยุทธ์อยู่นานแสนนาน ในที่สุดเรื่องก็ปูด เมื่อคณะกรรมการกองทุนเพื่อการฟื้นฟูและพัฒนาระบบสถาบันการเงิน ที่มี ประสาร ไตรรัตน์วรกุล ผู้ว่าการ ธปท. เป็นประธาน จักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ เป็นรองประธาน เกริก วณิกกุล รองผู้ว่าการ ธปท. ถาวร พานิชพันธ์ อัชพร จารุจินดา เลขาธิการคณะกรรมการกฤษฎีกา ประวิช สารกิจปรีชา สรสิทธิ์ สุนทรเกศ ผู้ช่วยผู้ว่าการ ธปท. ทองอุไร ลิ้มปิติ ผู้ช่วยผู้ว่าการ ธปท. จะหารือกัน
qq...งานนี้มีการแจ้งกรรมการทุกคนให้มาหารือเรื่องใหญ่ สำคัญมากๆ ขนาดปิดกันให้แซ่ด คือ การขายหุ้นธนาคารกรุงไทย (KTB) ออกไปให้เหลือในสัดส่วนที่เหมาะสม ไม่เจอกฎกติกาเรื่องการเป็นรัฐวิสาหกิจ 20 ต.ค.นี้ เจอกันแน่...
เอ๋อ ขอกระซิบนิดหนึ่ง ปัจจุบันกองทุนฟื้นฟูฯ ถือหุ้นแทนกระทรวงการคลังอยู่ 55.31% คิดเป็น 6,184 ล้านหุ้น ขณะนี้กรุงไทยราคาหุ้นละ 17.70 บาท...แอ่นแอ้น...
qq...เดือน ต.ค. ถือเป็นเดือนดีและเป็นเดือนที่มีการสถาปนาองค์กรในกระทรวงการคลังถี่ยิบ ผมลองไล่เรียงไปแล้วน่าจะมากสุด 
4 ต.ค. เป็นวันคล้ายวันสถาปนาสำนักงานบริหารหนี้สาธารณะ 
5 ต.ค. เป็นวันคล้ายวันสถาปนาสำนักงานคณะกรรมการนโยบายรัฐวิสาหกิจ 
7 ต.ค. เป็นวันคล้ายวันสถาปนากรมบัญชีกลาง 
18 ต.ค. เป็นวันสถาปนาสำนักงานเศรษฐกิจการคลัง (สศค.) งานนี้ถือว่าฤกษ์ดี เพราะครบรอบ 49 ปี ซะล่วย 
นริศ ชัยสูตร ผู้อำนวยการ สศค. จึงจัดงานใหญ่ เป็นงานสัมมนาวิชาการเรื่อง “ก้าวใหม่ ภาครัฐสู่การพัฒนาเศรษฐกิจที่ยั่งยืน” ที่ห้องแกรนด์บอลรูม โรงแรมแกรนด์ ไฮแอท เอราวัณ ตั้งแต่บ่ายโมง เพื่อเสริมสร้างความรู้ ความเข้าใจ ในบทบาทใหม่ของภาครัฐในการขับเคลื่อนเศรษฐกิจ 
งานนี้ มืออาชีพขึ้นเวทีเพียบ Peter Eliot, Country Head &amp; Citi Country Officer, Citibank, N.A. Johanna Chua, Head, AsiaPacific Economics Catherine Bouvier d’Yvoire, Public Sector Advisory Group มาพูดเรื่องพีพีพี กรณ์ จาติกวณิช รมว.คลัง ปาฐกถาพิเศษ เรื่องการขับเคลื่อนเศรษฐกิจไทย ช่วง 6 โมงเย็น ใครสนใจเชิญ...